‘¿Qué pasó con Michael Jackon?’ arriba a l’Off Romà de Sagunt a Escena
28 d’agost 2018

![](/media/da4ojarn/61-web_cuerpo_michael-jackson.jpg)  
  

La companyia valenciana La Teta Calva representarà en el Centre Cultural Mario Monreal demà dimecres, 29 d'agost, una obra de teatre musical amb el títol _¿Qué pasó con Michael Jackson?_ Una programació de l’Off Romà que es troba dins del festival Sagunt a Escena. Una història que va sobre la soledat i la necessitat de ser volguts, l'entrada de la qual té un preu de 7 euros.

  

Segons la companyia, esta obra parla del fracàs de l'èxit, de la solitud, de l'esquinçament del fals afalac, de la necessitat de ser volguts, encara que siga una farsa. De prendre's una capseta de pastilles i aconseguir el mite. Ens parla del _youtuber_, del _instagramer_, del buscador de _likes_. Del desgraciat. 

  

Una obra representada per Verónica Andrés, Carles Sanjaime i Xavo Giménez. Una història que parla sobre la pressió social per a ser la o el millor, en un món en el qual cal ser el més ràpid, en el qual cada dia cal estar més bonic o bonica, en el qual cal satisfer els objectius dels pares o mares, en el qual no hi ha lloc per a segons. On, si ningú et veu no existixes, per la qual cosa si s'ha guanyat cal publicar-ho en Facebook. 

  

La representació forma part de la programació de l’Off Romà, secció del festival Sagunt a Escena que oferix espectacles fóra del Teatre Romà. En este cicle, s'inclou una gran varietat d'espectacles de carrer que tindran lloc, en la seua majoria, de forma gratuïta. L’Off Romà compta amb múltiples disciplines artístiques, com el teatre, la dansa o el circ, que es podran gaudir fins a setembre.

  

*   [](http://www.facebook.com/sharer.php?u=https://aytosagunto.es/va/actualitat/qué-pasó-con-michael-jackon-arriba-a-l-off-romà-de-sagunt-a-escena/ "Facebook")
*   [](http://twitter.com/share?url=https://aytosagunto.es/va/actualitat/qué-pasó-con-michael-jackon-arriba-a-l-off-romà-de-sagunt-a-escena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/qué-pasó-con-michael-jackon-arriba-a-l-off-romà-de-sagunt-a-escena/ "Linked In")
*   [](mailto:?body=https://aytosagunto.es/va/actualitat/qué-pasó-con-michael-jackon-arriba-a-l-off-romà-de-sagunt-a-escena/)